ZAPISNIK

13. sjednice Vijeća Mjesnog odbora Brezovica održane 28. lipnja 2022., u sjedištu Mjesnog odbora Brezovica, Brezovička cesta 100, s početkom u 20:00 sati.

NAZOČNI ČLANOVI VIJEĆA: Stjepan Imprić, Smiljana Svedrović, Lovro Kreković, Dragan Rajić, Zoran Kornet i Martin Pavić

NENAZOČAN ČLAN VIJEĆA: Katarina Buti

Predsjednik Vijeća Mjesnog odbora Brezovica pozdravlja prisutne, konstatira da je na sjednici Vijeća prisutno 06 od 07 članova Vijeća te isto može pravovaljano raspravljati i odlučivati.
Predsjednik daje na glasanje zapisnik 12. sjednice Vijeća.
Vijeće je jednoglasno (6“za“) usvojilo zapisnik 12. sjednice Vijeća.
Predsjednik Vijeća otvara 13. sjednicu Vijeća te predlaže sljedeći

d n e v n i   r e d:

1. Hudobička III.odvojak, prenamjena gradnje
2. Prijedlog zaključka o prioritetima za Plan komunalnih aktivnosti Gradske četvrti Brezovica 
     za 2023.
3. Folklorni ansambl Markovac, korištenje prostora
4. Uređivanje bankine od potoka Maličevac do Brezovičke ceste k.br. 133
5. Obavijesti, pitanja i prijedlozi

Vijeće je jednoglasno (6“za“) prihvatilo predloženi dnevni red.

Ad 1). Hudobička III.odvojak, prenamjena gradnje
Vijeće je zatražilo da se u navedenoj ulici umjesto zacjevljenja postave kanalice i da se za navedeno zatraži troškovnik.

Ad 2). Prijedlog zaključka o prioritetima za Plan komunalnih aktivnosti Gradske četvrti Brezovica   za 2023.
Predsjednik Vijeća Stjepan Imprić obrazlaže Prijedlog.
Vijeće je jednoglasno (6“za“) donijelo zaključak o prioritetima za Plan komunalnih aktivnosti Gradske četvrti Brezovica za 2023., koji je sastavni dio ovoga zapisnika.

Ad 3). Folklorni ansambl Markovac, korištenje prostora
Predsjednik Vijeća Stjepan Imprić obrazlaže Prijedlog.
Vijeće je jednoglasno (6“za“)  donijelo

ZAKLJUČAK


1. FOLKLORNOM ANSAMBLU ZAGREB-MARKOVAC, Nehruov trg 16, 10020 Zagreb, odobrava povremeno korištenje velike dvorane u prizemlju objekta mjesne samouprave Brezovica, Brezovička cesta 100, svakim danom u tjednu od 20,00 do 23,00 sata te teče od 11. srpnja 2022. do 21. srpnja 2022. 

2. Prostor iz točke 1. ovog zaključka, koristiti će Folklorni ansambl Zagreb-Markovac, bez naknade.

3. Foklorni ansambl Zagreb-Markovac, obvezuju se postupati sa pažnjom dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdati će odobrenje o korištenju, a u skladu sa ovim zaključkom.

Ad 4). Uređivanje bankine od potoka Maličevac do Brezovičke ceste k.br. 133
Predsjednik Vijeća Stjepan Imprić obrazlaže Prijedlog.
Vijeće je jednoglasno (6“za“)  donijelo

Z A K LJ U Č A K
o potrebi žurne sanacije bankine od potoka Maličevac do Brezovičke cesti k.br. 133


	
	1.Vijeće Mjesnog odbora Brezovica je temeljem zahtjeva građana i članova Vijeća zatražilo žurnu sanaciju:

  - bankine od potoka Maličevac do Brezovičke ceste k.br. 133

  

2. Vijeće traži žurnu sanaciju bankine na području Mjesnog odbora Brezovica na
    lokaciji iz točke 1. ovog zaključka.


	
	

	 
	

	
	3. Ovaj zaključak dostavlja se Vijeću Gradske četvrti Brezovica na dalje postupanje.



Ad 5). Obavijesti, pitanja i prijedlozi
Vijeće ima upit da li je službeno promjenjen broj odvoza mješanog komunalnog otpada na području Mjesnog odbora Brezovica.

Zapisnik napisala
Kamelia Antonia Pelikon


						Predsjednik Vijeća Mjesnog odbora Brezovica
							           Stjepan Imprić

